Birgit Nilsson

Marta Birgit Svennson edo Birgit Nilsson (Karup, Eskania, Suedia, 1918ko maiatzaren 17a - Ib., 2005eko abenduaren 25a) suediar sopranoa izan zen.

Biografia 

Vástra Karup izeneko hirian jaio zen, Eskaniako probintzian. J. Hislop eta A. Sunnegardekin egin zituen ikasketak Stockholmeko Kontserbatorioan (1941-1946). 1946. urtean, Carl Maria von Weberren Ezkutuko ehiztaria operako Agataren pertsonaiarekin debutatu zuen, gaixorik zegoen kide bat ordeztuz, baina bere aurkezpen ofiziala 1947an izan zen, Lady Macbeth-en paperarekin, Stockolmoko Errege Operan.

1948. urtean Stockholmeko Operak kontratua egin zion, eta harrezkero mundu osoko antzoki famatuenetan kantatu zuen, adibide Argentinako Teatro Colón. Wagnerren interpretari bikaina zen, bereziki Isoldarena.

Kantatu zituen pertsonaia aipagarrienak: Lady Macbeth, Venus eta Elisabeth (Tannhäuser), Senta (Mamu Untzia), Elsa (Lohengrin), Brünnhilde (Sigfried), Isolda (Tristan), Aida, Salome, Elektra eta Doña Ana (Don Giovanni).

Nilssonen ahotsak ezaugarri dramatiko bikainak zituen, eta musikaltasun handia.

Abeslariak bere izena daraman Birgit Nilsson Fundazioa sortu zuen, eta honek, Birgit Nilsson saria banatzen du, saridunen artean Placido Domingo dago, abeslariak berak aukeratu zuen hil aurretik. Gerora, epaimahai batek aukeratzen ditu saridunak, onuradunena artean, Yo-Yo Ma, Nina Stemme eta Vienako Filarmonikak.

Filmografia 

 Richard Strauss: Elektra (Herbert Graf eta David Stivender, 1988)
 Elektra (1980)
 Tristan und Isolde (Pierre Jourdan, 1973)

Sariak eta Aitortzak 
Bere ibilbide artistikoan sari ugari jaso zituen:

 1954an, Errege Kortearen Abeslaria, Stockholm.
 1958an, Urrezko Domina, Bartzelonako Lizeoak emana.
 1960an, Musikaren Errege Akademiako ohorezko kidea, Stockholm.
 1970an, Kammersänger, Munich.
 1974an, Vasako Ordenaren Komandantea, Stockholm.
 1975an, St. Olav Ordenaren Komandantea, Norvegia.
 1991ean, Arteen eta Letren Komandantea, Frantzia.
 1999an, Vienako Filarmonikaren ohorezko kidea.

Irudi Galeria

Ikusi ere 

 Richard Wagner
 Richard Strauss

Erreferentziak

Kanpo estekak 
Birgit Nilsson Stockholm 1964

Suediako abeslariak
Suediako luterotarrak
Emakume abeslariak